1 Timotius
1 Timotius
Pasal 1
1 Mula Paulus, akan manjadie rasul Yesus Kristus laie parintah Hatalla,Juru Selamat dirie , umakan Yesus Kristus, pengharapan dirie. 2 Akan Timotius, anae am sah lalam iman. Anugrah ,belas kasih, umakan damai sejahtera mula Hatalla ompaie dirie umakan Yesus Kristus, Tuhan dirie. (Manyalu Malawan Ajaran Sosat) 3 Berae iyah aku maminta ka kolaie katika aku ingkas ka Makedonia, totap diam ka Efesus nyaman kolaie bulih manasehat babarapa urang nyaman pamanya hontae maajar ajaran-ajaran bukan, 4 atau mamusat perhatian pamanya akan karadau umakan jereh-jereh am hontae tege pahabisnya. Iyah justru manatangkan basual, hontae manjalan tugas pelayanan Hatalla akan kona gawie laie iman. 5 Tapie, tujuan mula perintah iyah am mula kasih am baasal mula hati am murni, nurani am baie, barota iman am tulus. 6 babarapa urang jadie mayimpang mula tujuan itie umakan tasosat lalam paner am sia-sia. 7 pamanya hona jadie ahli Hukum Taurat, tapie hontae paham apa am pamanya parah atau hal-hal am pamanya yakin. 8 Akan tapie, dirie ingat Hukum Taurat iyah baie jakae urang mahoni berae iyah saharusnya. 9 umakan kasadaran laie Hukum Taurat hontae kona karuh akan urang bujur, tapie akan malanggar hukum umakan peberontak, urang fasik umakan urang badusa, urang am hontae barasih lalu duniawi, pamanya akan mampatie ompai umakan inaie kanirie, pamatie, 10 urang asusila akan mangaruh dusa seksual, homoseksual, kona kolit, pangarongka, saksi dusta, umakan sapa am malawan ajaran am sehat, 11 iyah am ajaran Injil akan mulia mula Hatalla Sumber Berkat, am jadie kona parcaya kan aku. (Ucapan Syukur Paulus akan Rahmat Hatalla) 12 Aku basukur ka Inyae am jadie manguatkan aku, iyah am Yesus kristus, Tuhan dirie, laie Inyae manyoku aku setia umakan mangora aku lalam palayanan itie. 13 biar hariah aku urang payumpah serapah, palaie, umakan urang am jahat, tapie aku manarima belas kasih laie hariah aku mangaruhnya hontae paham umakan lalam hontae parcaya. 14 Tuhan mamori kan aku pamori am banya, barota akan iman umakan kasih lalam Yesus Kristus. 15 Pamaner itie ulih kona pacaya umakan layak kona tarima urasnyae laie Yesus Kristus datang ke dunia akan manyalamat urang-urang badusa; ka antara pamanya, aku am paling badusa. 16 Laie alasan itie am, aku baulih belas kasih , iyah am nyaman ka lalam aku, urang am paling badusa itie, Yesus Kristus manunyu kasabaran-Nya am sampurna akan contoh akan pamanya am akan pacaya kan-Nya akan bulih hirup am kekal. 17 Akan Raja katingie sagala zaman, am kekal, umakan am hontae ilae, Sutie-sutie Hatalla, hormat umakan kemuliaan sampai satarusnya. Amin. 18 parintah itie di bori ku kan kolaie, Timotius anaku, sasuai akan pesan am basa diborie tuntang kolaie ,umakan pesan iyah bajuang lalam perjuagan am baie, 19 samil barigap akan iman umakan hati nurani am baie.Babarapa urang jadie manula mangaruhnya sampai kandas iman pamanya. 20 Ka antaranya iyah am Himeneus umakan Aleksander, am jadie disorah akan Setan nyaman pamanya balajar nyaman hontae panyumpah serapah.
Pasal 2
1 Am pertama, aku manasehat kolaie akan manaikan permohonan doa, doa syafaat, umakan ucapan syukur akan uras urang, 2 akan raja-raja, umakan uras urang am duru ka pemerintahan nyaman dirie bulih manyalan pahirup am tenang umakan damai lalam segala katulusan umakan kahormatan. 3 Hal itie baie akan berkenan kapaharap Hattalla, Juru Selamat dirie, 4 akan hona uras urang di alap umakan sampai akan paingat akan kabujur. 5 Laie, baya tege sutie Hatalla umakan sutie perantara antara Hatalla akan kalunen, iyah kalunen Yesus Kristus, 6 am jadie mamorie I-nya kaniri sabagai panowus akan uras urang. kasaksian itie nyata sampai waktu am ditotap-Nya. 7 Akan inyalah, aku ditotapkan sabagai pengkhotbah akan rasul-- aku bapaner bujur, aku hontae mangarongka-- umakan tapie guru lalam iman akan kabujur akan bangsa-bangsa bukan. (Sikap Kalaki umakan labinie lalam Ibadah Ungkup) 8 laie iyah, aku hona kalaki-kalaki am uras homan ba doa samil maincang jari am barasih mayan ara pagusar lalue bakalahi. 9 Bera iyah jam , aku hona labinie bapakaian am pantas, ponuh ka sopan lalu ulih mangadali dirie. hiasan bukan balau am die kuncir amas, mutiara, lalu pakaian mahal, 10 berakan pegawie am baie sapaulih am pantas labinie mahompui katulusan. 11 siku labinie harus balajar lalam ketenangan umakan lalam sagala ketaatan. 12 Akan tapie, aku hontae maizin labini maajar atau mamarintah kalaki.Tapie, labinie harus totap tenang 13 laie Adam Di karuh Partama, lalu limah iyah Hawa, 14 umakan bukan Adam am ditipue, malahan labinie am kona tipue umakan jatue lalam pelanggaran. 15 Tapie, labinie akan kona salamat malalue kalahiran ana jakae pamanya tarus hirup lalam iman, kasih, umakan kabarasih akan mangamuri kanirie.
Pasal 3
1 Pamaner iti bujur, ''Amun siku urang bakahona jabatan panilik ungkup, inya hona bagawi am baie.'' 2 Laie iyah, panilik ungkup harus urang am honta bacela, laki am siku bini, bijaksana, maguasa diri, kona hormat, rajin mamori tumpangan, lalu tarampil malajar, 3 bukan paminum, bukan urang am kasar tapi lomah lembut, honta rajin bakalahi, lalu bukan urang am cinta duit. 4 Inya harus ulih maurus pahirup diri kaniri nyaman baie lalu manyaga ana-ananya nyaman taat lalu rasa hormat. 5 Laie, amun inya honta tahu apa ulahnya pahirupnya kaniri, apa ulah inya maurus ungkup Hatalla? 6 Hinang inya siku urang patobatan baharu nyaman inya hinang sombong lalu jatu kalalam hukumam iblis. 7 Kona tamah mula, iyah harus siku urang am hompu reputasi am baie ka antara urang-urang luar. Nyaman inya honta jatu ka lalam jebakan iblis. (Syarat-Syarat Majelis Ungkup) 8 Bera iyah jam diaken, inya harus urang am kona hormat, honta bacabang lilah, honta kacanduan minuman anggur, lalue hontae mangau kauntungan am hontae jujur. 9 Urang harus tahu marigap rahasia kabujur iman honie hatie nuranie am barasih. 10 Urang jam harus konae ujie lobih holue lalue amun tabuktie hontae bacela, urang tahu malayani jadie diaken. 11 Bera iyah jam bini-bini diaken, urang harus urang am konae hormat, bukan pemfitnah, tapi tahu manguasa dirie kanirie lalue tahu konae percaya lalam sagala hal. 12 Diaken harus laki mulae sikue labini, tahu maatur anak-anaknya lalue pahirupnya kanirie am baie. 13 Laie, urang am jadie melayani jadi diaken am baie akan maulih kahormatan akan dirie urang kanirie lalue keyaninan am bakah akan imannya lalam Kristus. (Rahasia Kahormatan Dirie) 14 Aku baharap tahu lacak datang ka kolai, tapie aku manuliskan hal itie kan kolai amun 15 seandainya aku telamat, kolai jadie tahu apa ulah urang harus hirup lalam dangau Hatalla, iyah am gereja mulae Hatalla am hirup, tiang suaie, lalue dasar mulae kabujur. 16 Dirie mangakue bujur bakahnya rahasia kaharotie itie: "Inya, konae nyata lalam daging, konae borie laie Roh, konae ilae laie malaikat-malaikat, konae barita laie bangsa-bangsa, konae percaya lalam dunia, konae angkat kamuliaan."
Pasal 4
1 Roh bapaner lalue manjelas laie metuh waktu-waktu terakhir, sebagian urang akan maninggalkan imannya lalue manyosatkan dirie ka roh-roh panyosat lalue ajaran setan-setan. 2 Urang konae pengaruh melalue kemunafikan parongka lalue hatie nuranie nya jadie konae cap honie bosi hangat. 3 Urang mangirah urang kawin lalue mangirah urang makan pamakan am konae ciptae Hatalla, am saharusnya konae tarimae lalue ucapan syukur laie urang am percaya lalue mangasene kabujur. 4 Laie, segala am konae ciptae laie Hatalla itie baie lalue mayan arae am haram amun konae tarima laie ucapan syukur, 5 laie uras itie konae kudus laie fiman Hatalla lalue doa. (Pelayan Kristus Yesus am Baie) 6 Nyaman melajar hal itie kawan menyarie saiman, kolai akan jadie pelayan Yesus Kristus am baie, berae kolai jadie kona didik lalam pamaner-pamner iman lalue ajaran sehat am jadie kolai umae. 7 Jauh kan cerita-cerita takhayul lalue dongeng-dongeng urang tuha, tapi ilae dirie mu honie hirup lalam harotie. 8 Latihan jasmanie am tabatas gunanya, tapi maharotie baguna lalam segala hal mangandung janjie honie hirup metuh itie lalue jam hirup am akan datang. 9 Pamaner itie ulih kona percaya lalue layak konae tarima saponuhnya. 10 Laie itie, dirie bagawie borat lalue bajuang. Laie, dirie mangorae pengharapan dirie ka Hatalla am hirup, am iyah am Jurus Selamat uras kalunen, taistimewa urang am percaya. 11 Perintahkan lalue ajarkan hal itie. 12 Hinang tege urang am malobakan kolai laie kolai biya, tapi jadie kan teladan akan urang am percaya lalam pamaner, tingkah laku, kasih, iman, lalue kasucian. 13 Sampai aku datang, rajin lalam mambacae bauma kitab suci, lalam mamorie nasihat, lalue lalam melajar. 14 Hinang manyia-nyiakan karunia roh am tege ka kolai, am konae borie ka kolai melalue nubutan metuh dewan panatua maomahkan jarie katingie mu. 15 Karuhkan hal itie nyaman rajin, boriekan dirie mu sautuhnya honie mangaruh hal itie nyaman uras urang tahu mailae kamajuanmu. 16 Ilae kan bujur-bujur apa ulah kolai hirup lalue apa am kolai pelajar. Patuh ka lalam nya laie honie mangaruh am berae iyah kolai akan manyalamatkannya, baie dirie mu kanirie tapie urang am mangorae ajaranmu.
Pasal 5
1 Hinam manyalue kalakie am lobih tuhae hurau karas, tapi hormatkan iya beraekan ompaimu lalue akan kalakie am paling babiya mulae kolai salue iyae samah kan manyarie. 2 Lalu akan labinie am lobih tuhae hormatkan iya berae kan inai mu, lalue akan labinie am babiya salue iyae berae kan aring mu umaekan ponuh kabaikan hatie. (Mampahati Kaban Balue Randae) 3 Hormatlah akan kaban balue randae am buju-bujur balue randae. 4 Tapie,amun balue masih bagorae anak atau cucu, uranglah am paling holue harus balajar manunyukan bakti nyae akan saisie dangaunyae kanirie. Justru berae iyah, rang jadi mambalas budi akan urang tua nyae rang, sabab hal itielah am mangaruh sanang Hatalla. 5 Sadangkan balue am buju-bujur balue randae lalue hirup kanirienyae,iyae harus mangorae harapannyae akan Hatalla umaekan tarus manaikan parmohonan lalue badoa siang malam. 6 Tapie, balue am hirup bayae bafoya-foya, iyae jari matie walaupun iyae masih hirup. 7 Parintahkan ja hal-hal itie akan ungkup supayae rang urasnyae hontae basalah. 8 Akan tatapie, amun siku urang hontae mamaliharae sanak kaluaganyae kanirie,am pasti kaluarganyae am damping,barartie iyae akan manyangkal imannyae lalue iyae lobih buru mulae urang am hontae pacaayae Hatalla. 9 Balue am ditamaekan ka lalam daftar bayae am labinie am baumur paling hontae onam puluh tahun, manjadi binie mulae siku lakie, 10 lalue dikasenei laie pangawie am baie, iyah am mamakah kawan-ana, mamorie homan diam, mamasu kakie urang-urang barasih, marompuh urang am lalam kasusah, lalue bahimat lalam satiap pangawie am baie. 11 Tapie, kawan balue am lobih biya hinam di tamaekan ka lalam daftar, sabab mun kahona hasrat nyae balakie mangaruh pamanya bajauh mulae Kristus, pamanya diayah hona kawin mulae. 12 Hal itie tahue manatangkan hukuman laie rang banya jari kalupae janyie sulanyae am rang banya ngaruh gawie sahompannyae. 13 Di samping iyah jam, rang banya nampara tabiasa hontae pahias-hias,lalue bakoca mulae dangau suti ka dangau am bukan. Hontae iyah gonae, rang jam mangutu mangonam lalue umae campur urusan urang bukan, mamaner hal-hal am saharusnyae hontae rang panerkan. 14 Sabab iyah,aku hona supayae kawan balue am masih biya kawin mulae, nyaman baulih ana, lalu maurus rumah dangaunyae supayae hontae arae kasompatan musuh akan marusak rang. 15 Sabab, babarapae urang jari babali umae setan. 16 Amun tege siku urang labinie pacaya am tege bagorae kaluarga atau babuhannyae am balue, nauhnyae rang mamalihara kawan balue iyah supaya ungkup hontae tabeban,lalue ungkup ulih marompuh kawan balue randae bukan am bujur-bujur harus di tulung. (Masalah Tuhae Ungkup lalue Hal-Hal am Bukan) 17 Kawan tuhae ungkup am maurus ungkup puna baik patut manarima panghormatan dua kali lipat,tarutama akan rang am bagawie bahimat kalalam manorang bungie Hatalla tuntang malajar. 18 Sabab, Surat Barasih jari tatulis, ''Hinam mangobat nyawae sapie am metuh mairi gandum,''lalue urang am bagawie bahak baulih upahnyae.'' 19 Hinam manarima tuduhan am dijatuekan akan tuhae ungkup kacuali tege dasarnyae atau bukti mulae dua tolue urang saksi. 20 Rang am mangaruh dusa harus di salue ka paharap saluruh urang supayae am bukan jadi gola mangaruh dusa. 21 Kapaharap Hatalla, Yesus Kristus, lalue kawan malaikat am tapilih, aku mamitae kakolai supayae buju-bujur mairing tanae-tanae itie hontae mandahawa atau bapihak-pihak. 22 Hinam hurau laca maomah jarinyae katingi sapajam atau hinam umae ngalap bagian lalam dusa urang bukan. Jagalah arepmu supayae masih barasih. 23 Hinam bayae marai arai putih,tatapie gunaekan koci anggur supyae porutmu lalue tubuhmu am halajur sakit. 24 Dusa mulae sabagin urang puna jelas tailae sampai manuntut urang akan pangadilan. 25 Berae iyah jam tege pangaruh am baie am jelas tailae. Tatapie pangaruh baie am hontae tailae jam, hontae akan tarus mantawu.
Pasal 6
1 Saluruh urang am mananggung beban manjari hulun haruslah maagap tempunyae manjadi urang am pantas baulih sagalae hormat supayae namae Hatalla tuntang pangajaran dirie hontae isa. 2 Samantara kaban hulun am tempunyae araelah urang am pacayae, hinam sampai mangurang asae hormat nyae akan rang laie rang araelah kaban manyarie dirie saiman. mustienyae,kaban hulun harus manyayang tempunyae lobih baie mulae laie am manarima berkat pangawie aralah urang-urang pacayae lalue am rang kasih. Lajarkan lalu nasehatkan hal-hal itie akan pamanya. (Msalah Ajaran Bukan lalue Cinta Duit) 3 Amun arae urang am malajarkan ajaran bukan am hontae sasuai akan panernyae am bujur mulae Tuhan dirie Kristus Yesus lalue hontae sasuai akan ajaran kapacayaan dirie, 4 iyae araelah pamarongka lalue hontae ingat apa-apa. Iyae bayae basorue akan pambantah am hontae baie, am bayae mandebat paner-paner am jusru manimulkan iri hatie, pocah bolah, fitnah, lalue kacurigaan am jahat, 5 lalue juju-juan mangaruh salisih paham ka atara urang-urang am pikirannyae jari rusak lalue hontae tarimae am bujur, am mangira araelah carae akan baulih kauntungan. 6 Tapie,kataatan am diiring pansaie cukup akan baulih manpaat am bakah. 7 Sabab,dirie hontae manaing apae-apae katika tamae ka duniae lalue diri jam hontae tahue manaing apae-apae katikae dirie maluar mulae duniae itie. 8 Amun jari arae pamakan umaekan pakawan, dirie akan mansaie jari cukup. 9 Urang am hona manjadi sugih jatue kalalm pancobaan lalue jabakan, umaekan bamacam nafsu am bungul lalue mambahayakan am akan manangolamkan urangh-urang ka lalam kahancuran umaekan kabinasaan. 10 Sabab, cinta akan duit iyah am urat mulaesagalae macam kajahatan. Uran-urang jari manyimpang mulae iman lalue manyiksa arepnyae kanirie umaekan sagalae macam sakit hatie. (Barapae Hal am Harus Diingat) 11 Akan tatapie, kolai tie kalunen mulae Hatalla, jauhkan arepmu mulae saluruhnyae iyah gauekan jalan am bujur, kataatan,iman,kasih, katabahan, lalue kalomah-lomue ulahmu. 12 Bajuang ja lalam pajungan iman am baie lalue barigap akan hirup sapalamatnyae am akannyae kolai ditimai katikae kolai mamorie pangakuanmu am baie ka paharap banya saksi. 13 Ka paharap Hatalla am mamorie hirup katingie sagalae macam lalue kapaharap Yesus Kristus am mamoriekan pangakuan am baie katika bapaharap akan Pontius Pilatus, akue mamarintahkan kakolai, 14 sakiraenyae kolai manjalankan parintah itie umaekan hontae cacat lalue hontae rusak sampai panatang Tuhan dirie Kristus Yesus. 15 Pas waktu am dikahonakan-Nyae,Iyae akan manampa arep-Nyae bayae Iyae panguas, Rajae katingi sagalae rajae umaekan Tuan katingi sagalae tuan. 16 Iyae jam am hirup sapalamatnyae, am diam lalam torang am hontae ulih didamping,am hontae arae siku jam basae mailae-Nyae. Akan Iyae, sagalae hormat umaekan kuasa am sapalamatnyae!Amin. 17 Samantara iyah, borie sasehatkan urang-urang am sugih tatau zaman itie supayae hontae sombong atau mangarae harapan akan kasugihnyae am hontae pasti, tapie omahkan harapanmu akan Hatalla, am jari malimpahkan manyadiakan sagalae macam akan diri supayae dirie mansaienyae. 18 Nasehatkan rang banya supayae mangawie am baie, manjadi urang am murah hatie, lalue siap babagie atau mamorie. 19 Laie berae iyah,rang akan mangumpul panatau akan arep rang kanirie manjadi dasar am baie akan masa-masa am akan datang supayae rang ulih barigap akan pahirup am sabujurnyae. 20 Timotius, jagaekan apae am jari diparcayakan ka kolai.Hinarkan mamaner am duniawi lalue paner hotae bagunae tuntang basul jawab am sacarae salah dijokue ''pangatahuan'', 21 am laie mangakuinyae,iman babarapae urang jari manyimpang. Kuasae mairing kolai.
ind_Latn ind_Latn lus_Latn bjn_Latn lus_Latn bjn_Latn lus_Latn bjn_Latn lus_Latn bjn_Latn lus_Latn bjn_Latn lus_Latn bjn_Latn